ارمنیستان اهالیسینین آزالماسی سون بیر نئچه ایلدیر کی، آرتان تندنسییا ایله داوام ائدیر.
آخار. آذ خبر وئریر کی، بیر چوخ ارمنی روسییا قانون وئریجیلیینده وطنداشلیق آلماقلا باغلی قایدالارین آسانلاشدیریلماسیندان ایستیفاده ائدرک شیمالا قاچیر.
ارمنیستان مئدیاسینین خبرینه گؤره، تکجه اؤتن ایل ۲۴ مین ارمنی روسییا وطنداشلغینی قبول ائدیب. کئچمیش اس اس ار ای اؤلکهلرینده بو رکورد ۳۰۰ مینلیک رقمله ان چوخ اوکراینایا مخصوصدور. لاکین بوردا روسییانین ایشغال اولونموش دونباسدا ساکینلره پاسپورتلار پایلاماسینین دا رولو وار.
اوکراینانی ۵۰،۵ مینله قازاخیستان و تاجیکیستان (۴۴،۷ مین) تعقیب ائدیر. ارمنیستان ۴-جو سیرادا گلیر.
سون ۴ ایلده (۲۰۱۶-۲۰۱۹) روسییا وطنداشلیغینا کئچن ارمنیستان وطنداشلارینین عمومی جمعی تخمیناً ۹۸،۲ مین نفر ائدیر. بو، ارمنیستانین عمومی اهالیسینین ۳،۳%-نه برابردیر.
رسمی رقملره گؤره، ۲۰۱۶-۲۰۱۹-جو ایللرده ارمنیستاندا یاشایان دایمی اهالینین سایی ۳۹،۴ مین نفر (و یا ۱،۳%) آزالیب. عینی دؤورده ایسه اهالینین عمومی آرتیمی ۴۳،۷ مین نفر تشکیل ائدیر.
گؤروندویو کیمی، اؤلکهنی ترک ائدنلرین سایی اهالینین آرتیمیندان ایکی دفعه چوخدور. اوستهلیک ارمنیستاندا طبیعی آرتیم دا ائنیشه دوغرو کئچیب. بئله کی، اگر ۲۰۱۶-جی ایلده ۱۲،۴ مین نفر دوغولموشدوسا، ۲۰۱۹-جو ایلده بو رقم داها دا آزالاراق ۹،۹ مین نفره ائنیب.
azb_Arab azb_Arab azb_Arab azb_Arab azb_Arab azb_Arab azb_Arab